Elicopterul în care se află preşedintele iranian Ebrahim Raisi şi alţi oficiali, între care ministrul de externe, a fost localizat pe un munte din nord-vestul Iranului, au anunţat luni serviciile de salvare, estimând că situaţia "nu este bună" pentru a găsi supravieţuitori, relatează AFP şi Reuters, informează Agerpres.
???? #BREAKING: Iranian President Ebrahim Raisi’s helicopter has been found smashed into a hillside after 16 hours
— Nick Sortor (@nicksortor) May 20, 2024
Preliminary reports suggest NO signs of life.
The fact it took them so long to find their own President is still concerning pic.twitter.com/7zpJI2yw2E
"Elicopterul preşedintelui a fost localizat. Echipele de salvare se apropie de locul accidentului (...) Situaţia nu este bună", a declarat şeful Semilunii Roşii, Pirhossein Koolivand.
Elicopterul a fost implicat duminică într-un accident într-o zonă muntoasă din nord-vestul Iranului. La bordul aparatului de zbor se aflau mai mulţi oficiali, inclusiv preşedintele Ebrahim Raisi şi ministrul de externe Hossein Amir-Abdollahian.
Declaraţiile oficialilor iranieni şi relatările din mass-media locale sugerează o prăbuşire a elicopterului, care făcea parte dintr-un convoi de trei elicoptere ce transportau oficiali iranieni într-o vizită în nord-vestul ţării. Două dintre elicoptere au aterizat fără probleme în oraşul Tabriz.